148 gwaz a gollas o buhez abalamour dar brezel hervez monumant ar re varv, d.l.e. 4,13% ag ar boblañs hervez an niveradeg bet graet e 1911. Seizh anezhe a varvas d’an 22 a viz Eost 1914 e Belgia: unan e Tamines, soudard e oa er 25vet Rujumant Troadegiezh, pevar e Virton, daou a oa soudard er 124vet Rujumant Troadegiezh, unan a oa kanolier en 31vet Rujumant Kanolierezh Drevadennel hag unan all, soudard er 130vet Rujumant Troadegiezh, mui daou soudard eus ar 1añ Rujumant Troadegiezh Drevadennel en Emgann Rossignol.